पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की दूसरी भयावह लहर के बीच सदर विधायक मनीष जायसवाल की ओर से ऑक्सीजन सिलेंडर, रेगुलेटर उपलब्ध कराया जा रहा है। विभिन्न अस्पतालों में चिकित्सीय सुविधा भी जरूरतमंद मरीजों को पहुंचा रहे हैं। सुरक्षा के मद्देनजर दो लाख मास्क वितरण की कवायद भी जारी है। अब कोरोना संक्रमित होने वाले मरीजों के लिए एक विशेष कोविड किट के निर्माण में जुट गए हैं। इस कोविड किट में प्रथम चरण के 5 दिन की दवाई उपलब्ध कराने का उनका लक्ष्य है।
इसके लिए शुक्रवार को खुद सदर विधायक मनीष जायसवाल, भाजपा कार्यकर्ताओं और समर्थकों के साथ विधायक कार्यालय में प्रथम चरण में 500 कोविड किट पैकेट्स के निर्माण की शुरुआत कर दिए हैं। इस किट में चिकित्सक के निर्देश और सरकार द्वारा जारी मेडिकल एडवाइजरी के मुताबिक जरूरत के मुख्य पांच दवाई मौजूद रहेगा। सदर विधायक मनीष जायसवाल ने बताया कि शुरुआती लक्षण दिखते ही दवाई शुरू करने से मरीजों को अस्पताल की जरूरत कम हो सकती है। शुरुआती लक्षण देखते ही जिन्होंने दवाई शुरू की उन्हें बड़ी राहत मिलती है और जिसने भी इसे गंभीरता से नहीं लिया उन्हें ही ऑक्सीजन और वेंटिलेटर की जरूरत आन पड़ती है। वर्तमान हालात में लोगों को दवाई मिलने और विशेषकर ग्रामीण इलाके में दवाई खरीदने में भी समस्या हो रही है। जिसे ध्यान में रखते हुए संक्रमित मरीजों की सहूलियत के लिए यह व्यवस्था की जा रही है। संक्रमित ग्रामीण क्षेत्रों के अलावा शहरी क्षेत्र में भी जरूरतमंद संक्रमित मरीजों के बीच शुक्रवार से ही इस कोविड किट के वितरण की शुरुआत भी कर दी गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn